**Najčastejšie kladené otázky (FAQ) k výzve na predkladanie ŽoNFP na zvýšenie kapacít základných škôl Bratislavského kraja**

**Kód výzvy: IROP-PO7-SC74-2021-73**

**Otázka č. 1:**

Kedy je žiadateľ povinný realizovať aktivitu D (zvyšovanie energetickej hospodárnosti budov základných škôl vo vzťahu k rozširovaniu kapacít)?

* nadstavba ZŠ (napr. plášť budovy ZŠ bez intervencie – bez zateplenia, výmeny okien a pod., stavebné práce sa týkajú strechy budovy ZŠ atď)
* prístavba ZŠ (napr. plášť budovy – zateplenie iba na prístavbe, pôvodná budova ZŠ bez intervencie, strecha iba na prístavbe atď)
* nová budova, novy pavilón

V zmysle MU P0700 Zníženie ročnej spotreby primárnej energie vo verejných budovách sa uvádza „Výpočty vychádzajú z energetického certifikátu budovy (pozri čl.12 odsek 1 písm. b) smernice 2010/31/EÚ). V súlade s termínom stanoveným v smernici ukazovateľ musí platiť pre všetky verejné budovy s celkovou úžitkovou plochou nad 500m2 a rekonštruovaných s pomocou zo štrukturálnych fondov. Ak sa výstavba začne po 9. júli 2015, prah pre verejné budovy sa zníži na celkovú úžitkovú plochu 250m2. RO môže zahrnúť do výpočtu budovy s plochou menšou ako 250m2 (alebo 500m2 pred 9/7/2015). Hodnota sa vypočíta z energetických certifikátov vydaných pred a po rekonštrukcii.

Podľa vyššie uvedeného je MU P0700 povinný pre všetky rekonštruované budovy ZŠ v rámci výzvy?

* (vychádzame z predpokladu, že každá plánovaná ZŠ má úžitkovú plochu väčšiu ako 250 m2)

**Odpoveď:**

MU P0700 (a zároveň P0103) je povinný iba v prípade realizácie aktivity d) výzvy (viď „relevanciu k aktivite“ v rámci Prílohy č. 3 Zoznam merateľných ukazovateľov k výzve) :

„zvyšovanie energetickej hospodárnosti budov základných škôl vo vzťahu k rozširovaniu kapacít“.

Aktivitu d) zaradí žiadateľ do projektu v nasledovných prípadoch:

1. Pri zateplení obvodového plášťa (vrátane strechy) a výmene otvorov na budove (okná, dvere a pod.) v rozsahu viac ako 25 % jej plochy, pričom platí:

Podmienky energetickej hospodárnosti budov určuje zákon č. 555/2005 Z. z. o energetickej hospodárnosti budov a o zmene a doplnení niektorých zákonov. V zmysle § 2 ods. 7 tohto zákona: „Významnou obnovou budovy sú stavebné úpravy existujúcej budovy, ktorými sa vykonáva zásah do jej obalovej konštrukcie v rozsahu viac ako 25 % jej plochy, najmä zateplením obvodového plášťa a strešného plášťa a výmenou pôvodných otvorových výplní. Významnú obnovu budovy možno uskutočniť jej jednorazovou stavebnou úpravou alebo postupnými čiastkovými stavebnými úpravami.“ Typ aktivity d) pri existujúcich budovách sa teda použije len v prípade, ak ide o významnú obnovu budovy podľa textu vyššie. Uvedené platí aj pri nadstavbách a prístavbách.

1. Ak je predmetom projektu výmena zdroja tepla a vykurovacieho systému, je nutné výdavky zaradiť pod typ aktivity d. Uvedené platí i v prípade, ak je predmetom iba výmena zdroja tepla. Naopak, pri výmene výlučne vykurovacieho systému (napr. radiátory), tieto výdavky nie je nutné zahŕňať pod typ aktivity d.

Pri projektoch, kde je predmetom novostavba ZŠ, sa typ aktivity d. neaplikuje.

**Otázka č. 2:**

Vonkajší areál, multifunkčné ihrisko, spevnené plochy, sadové úpravy, prvky detského ihriska, fitnes prvky, workoutové prvky, prvky mobiliáru - realizované v rámci stavebných prác - postačuje rozpočet projektu overený autorizovanou osobou?

**Odpoveď:**

**V príručke pre žiadateľa pri PPP č. 8 podmienka, že výdavky projektu sú oprávnené žiadateľ predkladá k výdavkom:**

* **Podklady k rozpočtu projektu**
* **Prieskum trhových cien[[1]](#footnote-1)[ /  Rozpočet stavby  vypracovaný a overený autorizovanou osobou / iný dokument preukazujúci stanovenie výšky výdavku v ŽoNFP**[[2]](#footnote-2)[ (napr. odkaz na verejne dostupné zdroje (napr. Cenníky), z ktorých žiadateľ čerpal pri určovaní cien) (ak v čase predloženia ŽoNFP nie je začaté VO)

Stanovenie výšky výdavku na základe rozpočtu stavby je možné iba pre stavby a zariadenia, ktoré sú súčasťou stavby podľa jej charakteru a projektovej dokumentácie. Pre samostatné zariadenia a samostatné hnuteľné veci, resp. súbory hnuteľných vecí je potrebné zvoliť iný spôsob stanovenia výdavku (napr. prieskum trhu). V prípade, ak vyššie uvedené výdavky budú začlenené pod skupinu výdavkov 021 stavby je postačujúce, ak je rozpočet overený autorizovanou osobou uvedené začlenenie však nesmie byť účelové. Uvedená skutočnosť však nezbavuje žiadateľa od povinnosti zabezpečiť hospodárnosť výdavkov ktoré budú posudzované zo strany RO.

**Otázka č. 3**:

Prosím o usmernenie k predkladaniu PD. Podľa výzvy je Príloha č. 12b ŽoNFP - Projektová dokumentácia stavby (overená autorizovanou osobou a overená v stavebnom konaní) vrátane výkazu výmer (overeného autorizovanou osobou), na základe ktorej bolo vydané právoplatné stavebné povolenie alebo oznámenie príslušného stavebného úradu. Aktuálne dokončujeme VO na dodávateľa stavby a na základe otázok z VO a novších vedomostí máme hotovú realizačnú PD. Realizačná PD je v súlade s výstupmi VO, PD pre stavebné povolenie je overená podľa podmienok výzvy. Ktorú verziu PD a v koľkých papierových kusoch máme predložiť?

**Odpoveď:**

V zmysle PpŽ platí, že žiadateľ predkladá projektovú dokumentáciu, minimálne v stupni PD, na základe ktorej bolo vydané právoplatné stavebné povolenie alebo oznámenie príslušného stavebného úradu, že nemá námietky voči predloženému stavebnému ohláseniu. V prípade, keď je riešená len časť objektu, resp. v prípade projektov rozširovania existujúcich budov, je nevyhnutné graficky vyznačiť, ktorých častí sa týka realizácia projektu (toto označenie je postačujúce zaznačiť vo výkrese celkovej situácie stavby, resp. v pohľadoch.). Žiadateľ predkladá PD prostredníctvom ITMS2014+ a prípade, ak prílohu vzhľadom na jej rozsah nie je možné predložiť prostredníctvom ITMS2014+, žiadateľ ju predkladá v listinnej podobe alebo na CD/DVD, resp. prostredníctvom iného nosiča dát. Žiadateľom odporúčame, aby nie len PD ale aj ostatné prílohy predkladali výlučne prostredníctvom ITMS2014+.

**Otázka č. 4**:

V Prílohe č. 1 Zmluvy o poskytnutí NFP , VŠEOBECNÉ ZMLUVNÉ PODMIENKY K ZMLUVE O POSKYTNUTÍ NENÁVRATNÉHO FINANČNÉHO PRÍSPEVKU, v článku 3, odst.16 je uvedené:

*Zmluvné strany sa dohodli, že vo vzťahu k VO na hlavné Aktivity projektu, zadávanie zákazky na ten istý predmet obstarávania, ktoré nebude ukončené záverom z kontroly uvedeným v ods. 14 písm. b) alebo e) tohto článku VZP,* ***môže Prijímateľ opakovať maximálne dva krát****.*

Náš prípad je v skratke  nasledovný :

Prvé VO na hlavné aktivity bolo zrušené.  Druhé VO, malo uskutočnenú  prvú ex – ante kontrolu a následne bolo vyhlásené vo vlaňajšom roku 7/2020, kde uchádzači predkladali svoje ponuky v decembri 2020. Po vysvetleniach k ich ponukám sme pristúpili v máji 2021 k výzve prvého- víťazného  uchádzača na podpis zmluvy o dielo, ktorý z dôvodu nedostatku kapacít a zvýšenia cien na trhu stavebných hmôt zmluvu nepodpísal. Následne sme urobili nové poradie uchádzačov a vyzvali na podpis  zmluvy o dielo znovu  prvého v poradí, ktorý tak isto a z tých istých dôvodov zmluvu nepodpísal. Urobili sme nové poradie a už tretí uchádzač váha s podpisom zmluvy o dielo, tak isto z dôvodu navýšenia cien stavebných materiálov.

Naša otázka znie: Bude Riadiaci orgán akceptovať vyhlásenie nového ( v podstate už tretieho ) verejného obstarávania z dôvodu objektívne zmenených podmienok na trhu, ktoré  obstarávateľ nevedel predvídať pred vyhlásením druhého verejného obstarávania? Bude  túto skutočnosť považovať za podstatné porušenie ZoNFP  alebo bude akceptovať  vyhlásenie nového VO ?

**Odpoveď:**

Vo výzve na predloženie ŽoNFP nie je uvedená podmienka poskytnutia príspevku, že prijímateľ musí mať začaté alebo ukončené verejné obstarávanie. Uvedená podmienka sa týka konania po podpise zmluvy o NFP. Zároveň odporúčame žiadateľovi brať v úvahu zákon o verejnom obstarávaní 343/2015 pri ukončení predchádzajúcich verejných obstarávaní. Uvedené nebude mať vplyv na konanie ŽoNFP a to z dôvodu toho, že dokumentácia VO nie je posudzovaná v rámci konania ŽoNFP. Pri takto stanovenej otázke by nedošlo k porušeniu zmluvy o NFP a to z dôvodu, že prijímateľ môže vyhlásiť verejné obstarávanie a ktoré môže maximálne dvakrát opakovať (t. j. 3 krát).

**Otázka č. 5**:

Kategória podmienok poskytnutia príspevku: OPRÁVNENOSŤ ŽIADATEĽA, bod 10 v Príručke pre žiadateľa „**Podmienka, že žiadateľ má vysporiadané majetkovo-právne vzťahy a povolenia na realizáciu aktivít projektu:** V prípade, že cez pozemok SPF je realizovaná plynová prípojka postačí na preukázanie majetkovo-právnych vzťahov **súhlas vlastníka pozemku v súlade s alternatívou 6** na preukázanie vysporiadania majetkovo-právnych vzťahov?

**Odpoveď**:

Z uvedenej otázky nie je známe, či predmetný pozemok má vlastníka, alebo či je v správe Slovenského pozemkového fondu (vlastník nezistený). V zmysle PpŽ platí, že v prípade ak je vlastník pozemku známy, žiadateľ **predkladá alternatívu 6** – súhlas vlastníka pozemku s umiestnením zariadenia.

**V prípade, že projekt je realizovaný na pozemkoch s nezisteným vlastníkom** v zmysle zákona č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov, žiadateľ predloží súhlas Slovenského pozemkového fondu, z ktorého vyplýva právo uskutočniť projekt a právo užívať nehnuteľnosť v súlade s projektom.

**Otázka č. 6**:

Pre vypracovanie finančnej analýzy je stále platné metodické usmernenie č. 5, ver. 2.4 zo dňa 19.12.2018?

**Odpoveď:**

Áno verzia 2.4 je aktuálna

**Otázka č. 7**:

Za začiatok realizácie projektu máme stanoviť skutočný/plánovaný začiatok stavebných prác alebo „prvú objednávku?“ v rámci projektu - napríklad objednávku/zmluvu na  spracovania projektovej dokumentácie **aj v prípade** ak objednávka/zmluva so spracovateľom PD bola pred 02/2020 a v rámci projektu si ju žiadateľ nenárokuje ako oprávnený výdavok?

**Odpoveď:**

Začiatok realizácie projektu je v kompetencií žiadateľa. Začatie realizácie hlavných aktivít Projektu v zmysle zmluvy o NFP vo VZP čl. 1 ods.3, nastane v kalendárny deň, kedy došlo k začatiu realizácie prvej hlavnej Aktivity Projektu, a to kalendárnym dňom:

1. (i) začatia stavebných prác na Projekte, alebo
2. (ii) vystavenia prvej písomnej objednávky o dodaní tovaru pre Dodávateľa, alebo nadobudnutím účinnosti prvej zmluvy o dodaní tovaru uzavretej s Dodávateľom, ak príslušná zmluva s Dodávateľom nepredpokladá vystavenie písomnej objednávky, alebo
3. (iii) začatia poskytovania služieb týkajúcich sa Projektu, alebo
4. (iv) začatím riešenia výskumnej a/alebo vývojovej úlohy v rámci Projektu, alebo
   1. (v) začatia realizácie inej činnosti v rámci prvej hlavnej Aktivity v súlade s Výzvou, ktorú nemožno podradiť pod body (i) až (iv) a ktorá je ako hlavná Aktivita uvedená v Prílohe č. 2 Zmluvy o poskytnutí NFP,

.

**Otázka č. 8**:

Otázka ohľadom **oprávnenosti zariadenia kuchyne**. Do vybavenia kuchyne potrebujeme ako zariadenia pevne spojené so zemou, tak aj veľké zariadenia, ktoré nie sú pevne spojené so zemou, ale sú to obrovské ťažko mobilné stroje napr. mobilný krájač zeleniny (obstarávacia cena cca 14 538 EUR bez DPH). Z hľadiska oprávnených výdavkov (príloha č. 4 výzvy) by som ich zaradila do 022 – Samostatné hnuteľné veci a súbory hnuteľných vecí – 713004 Nákup prevádzkových strojov, prístrojov, zariadení, techniky a náradia.

Ako ich zaradiť z hľadiska oprávnenosti aktivít? Je v poriadku ak budú v aktivite b) výstavba a stavebno-technické úpravy jedální, kuchýň a telocviční so zázemím vo vzťahu k rozširovaniu kapacít ZŠ?

**Odpoveď:**

Áno, aktivita b) + 022 – Samostatné hnuteľné veci a súbory hnuteľných vecí – 713004 Nákup prevádzkových strojov, prístrojov, zariadení, techniky a náradia

**Otázka č. 9**:

Je **oprávnené zariadenie do kuchyne**, ktoré nie je pevne spojené so stavbou a sumu investičného výdavku 1 700 € dosahuje len ako „súbor hnuteľných vecí“ (samozrejme majú dobu používania dlhšiu ako 1 rok), napr. veľké regále a pracovné stoly, ktoré sú zakreslené v projektovej dokumentácii?

**Odpoveď:**

Je nutné postupovať v súlade s výkladom :

<https://mpsr.sk/metodicky-vyklad-c-1-ro-k-definovaniu-kapitalovych-vydavkov-v-ramci-vyziev-po2-irop/1197-67-1197-12882/>

**Otázka č. 10**:

Je v rámci výzvy oprávnený **nákup výpočtovej techniky** nakoľko ide primárne o rozširovanie kapacít ZŠ? V zmysle prílohy č.4 výzvy Zoznam oprávnených výdavkov je oprávnený nákup výpočtovej techniky **bezprostredne súvisiacej s implementáciou projektu**. Je možné to chápať, že keď sa bude jednať o vybavenie kmeňovej triedy výpočtovou technikou bude nákup výpočtovej techniky oprávnený (napr. pre učiteľa)?

**Odpoveď:**

Samostatný nákup VT nie je oprávnený.

**Otázka č. 11**:

Je možné v rámci výzvy realizovať aj vybavenie odborných učební výpočtovou technikou (v zmysle prílohy č. 4 výzvy)?

**Odpoveď:**

Cieľom výzvy je zvyšovanie kapacít škôl.

**Otázka č. 12:**

Pri **merateľnom ukazovateli P0069 Kapacita podporenej školskej infraštruktúry základných škôl** máme zadávať údaj celkovej kapacity školy (tzn. pred rozšírením + rozšírenie), alebo len kapacitu, ktorá nám vznikne na základe rozšírenia ZŠ?

**Odpoveď:**

Definícia v prílohe 3 výzvy: Počet užívateľov, ktorí môžu používať nové alebo zlepšené zariadenia základných škôl. "Užívatelia" v tomto kontexte sú deti, nie učitelia, rodičia alebo iné osoby, ktoré môžu používať príslušné zariadenia. Meria nominálnu kapacitu (t.j. **počet možných užívateľov**, ktorý je zvyčajne vyšší alebo sa rovná počtu skutočných užívateľov). Ukazovateľ sa vypočíta ako súčet počtu "užívateľov" podporenej vzdelávacej infraštruktúry v dôsledku realizácie projektov. Počet sa bude zisťovať na základe monitorovacích správ a z výstupných zostáv ITMS.

**Otázka č. 13:**

Z textu výzvy a Príručky PP nie je úplne zrejmé, či je potrebné predložiť ako súčasť ŽoNFP samostatnú Finančnú analýzu aj v prípade projektov, ktoré negenerujú príjem. Alebo stačí v danom prípade za žiadateľa, ktorý je orgánom územnej samosprávy, predložiť len vyplnenú Prílohu ŽoNFP č. 5 - Finančná udržateľnosť projektu (xls) ?

**Odpoveď:**

V PpŽ je v rámci tejto podmienky uvedené, že „nakoľko nie je vždy možné exaktne vopred odhadnúť, či daný projekt bude, alebo nebude generovať príjem, žiadateľ vždy pri investičných projektoch predkladá finančnú analýzu projektu / CBA / čestné vyhlásenie zadefinované v tejto podmienke poskytnutia príspevku“

**Otázka č. 14:**

Rada by som ešte ale doplnila otázku **ohľadom finančnej analýzy**. V metodickom usmernení RO č. 5 k finančnej analýze verzia 2.4 (str. 24) je uvedené, že do príjmov nezahrnujeme transfery a dotácie... V prípade základných škôl tam teda nemáme zahrnúť ani normatívne prostriedky na žiaka a dotácie od obce?

**Odpoveď**:

V tomto prípade je možné ich zahrnúť do analýzy, je to ich príjem aj prostriedky na žiaka a uvedená dotácia napr. od obce, keďže veľa subjektov nedokáže samo zvládať prevádzku, preto prichádzajú dotácie, aby dorovnali straty z prevádzky, preto je možné konštatovať, že v tomto prípade je to v poriadku, nakoľko tento príjem súvisí s projektom. Samozrejme divné by bolo ak by dotácie boli vyššie ako prevádzka a vytváral by sa nejaký umelý zisk, čo by finančná medzera upravila príspevok. Ale dotovanie prevádzky v tomto prípade je v poriadku a je ho možné zahrnúť do finančnej analýzy.

**Otázka č. 15:**

Prosím Vás o usmernenie ohľadom výzvy ROP-PO7-SC74-2021-73. Máme projekt, v ktorom plánujeme prístavbu a nadstavbu ZŠ. Prístavba bude samostatne stojaca budova spojená s pôvodnou budovou len prepojovacou chodbou. Nadstavba je nadstavbou pôvodnej budovy ZŠ, ku ktorej sa pridáva 3. nadzemné podlažie – v jeho úrovni budú jednak triedy, jednak zelená strecha a jednak inštalované fotovoltaické články (fotovoltaická lektráreň 10 kW) , do nižších podlaží sa však v pôvodnej budove inak nezasahuje – ani zateplením ani výmenou okien ani zmenou vykurovania.

Na uvedenú prístavbu a nadstavbu máme vydané platné stavebné povolenie a vypracované energetické hodnotenie, v rámci ktorého bola prístavba a nadstavba zaradená do energetickej triedy A+. Energetické hodnotenie starej časti budovy, nakoľko sa jej stavebné práce netýkajú, nebolo robené. Ak by mala byť do energetickej triedy A+ zaradená celá škola, vrátane starej budovy, boli by potrebné neprimerane veľké a nákladné stavebné zásahy do pôvodnej budovy.

Moja otázka je:

1. Predpokladáme, že v našom prípade, keďže nezasahujeme do pôvodnej budovy, nie je potrebné do projektu dávať aktivitu d) zvyšovanie energetickej hospodárnosti budov základných škôl vo vzťahu k rozširovaniu kapacít. Postupujeme správne?
2. Postačí nám energetické hodnotenie budovy na nadstavbu a prístavbu, ktoré máme?

**Odpoveď:**

K 1.otázke:  
Pôvodná budova školy nie je predmetom rekonštrukcie a významnej obnovy budovy, a tým pádom sa nebude realizovať aktivita „*d) zvyšovanie energetickej hospodárnosti budov základných škôl*“ vo vzťahu k rozširovaniu kapacít.

K 2.otázke:  
Žiadateľ predloží v rámci ŽoNFP *energetické hodnotenie budovy na nadstavbu a prístavbu*.

**Otázka č. 16:**

Je oplotenie areálu ZŠ oprávneným výdavkom v rámci hlavnej aktivity C?

**Odpoveď:**

Áno, oplotenie je oprávnené pokiaľ je súčasťou areálu základnej školy.

1. [↑](#footnote-ref-1)
2. [↑](#footnote-ref-2)